Diari Oficial de la Generalitat Valenciana


Sumari del DOGV 8419, del 08-11-2018 (2018/10789)

RESOLUCIÓ de 5 de novembre de 2018, del director general d'Economia, Emprenedoria i Cooperativisme, per la qual s'amplia el termini de justificació de les d'ajudes destinades a la promoció, foment i difusió de l'economia social a la Comunitat Valenciana de l'Ordre 25/2016, de 21 de novembre, de la Conselleria d'Economia Sostenible, Sectors Productius, Comerç i Treball, convocades mitjançant resolucions de 27 de desembre de 2017, 27 de setembre de 2018 i 22 d'octubre de 2018, del director general d'Economia, Emprenedoria i Cooperativisme.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8419

Data del DOGV
:   08-11-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/10478


Data del document
:   05-11-2018

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

RESOLUCIÓ de 5 de novembre de 2018, del director general d'Economia, Emprenedoria i Cooperativisme, per la qual s'amplia el termini de justificació de les d'ajudes destinades a la promoció, foment i difusió de l'economia social a la Comunitat Valenciana de l'Ordre 25/2016, de 21 de novembre, de la Conselleria d'Economia Sostenible, Sectors Productius, Comerç i Treball, convocades mitjançant resolucions de 27 de desembre de 2017, 27 de setembre de 2018 i 22 d'octubre de 2018, del director general d'Economia, Emprenedoria i Cooperativisme. [2018/10568]  
  
Vista l'Ordre 25/2016, de 21 de novembre, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores per a la concessió d'ajudes destinades a la promoció, foment i difusió de l'economia social a la Comunitat Valenciana, la base 10.4 de la qual estableix que en cap cas s'han d'admetre justificants presentats amb posterioritat al 20 de novembre, encara que també preveu que amb caràcter excepcional l'òrgan concedent de cadascuna de les ajudes podria ampliar-ne el termini, en els termes establits en la Llei general de subvencions i les seues normes de desplegament, sempre que el retard obeïsca a causes ben justificades en l'expedient i no imputables a la beneficiària de la subvenció.  
  
Vista la Resolució de 27 de desembre de 2017, del director general d'Economia, Emprenedoria i Cooperativisme, per la qual s'efectua la convocatòria anticipada per a l'exercici 2018 de determinades subvencions destinades a la promoció, foment i difusió de l'economia social a la Comunitat Valenciana, es publiquen les línies de crèdit i l'import global màxim destinat a finançar-les i s'estableixen els terminis d'admissió de sol·licituds.  
Vista la Resolució de 27 de setembre de 2018, del director general d'Economia, Emprenedoria i Cooperativisme, per la qual s'efectua la convocatòria per a l'exercici 2018 de determinades subvencions destinades a la promoció, foment i difusió de l'economia social, en el marc del I Pla de suport i foment del cooperativisme a la Comunitat Valenciana, es publiquen les línies de crèdit i l'import global màxim destinat a finançar-les i s'estableixen els terminis d'admissió de sol·licituds.  
  
Vista la Resolució de 22 d'octubre de 2018, del director general d'Economia, Emprenedoria i Cooperativisme, per la qual s'efectua la convocatòria per a l'exercici 2018 de determinades ajudes per a despeses generals i de funcionament en què incórreguen, de conformitat amb l'article 15 de las bases reguladores, de l'Ordre 25/2016, de 21 de novembre, de la Conselleria d'Economia Sostenible, Sectors Productius, Comerç i Treball, les entitats representatives de les cooperatives, societats laborals o mutualitats en l'acompliment d'aquesta funció, es publiquen les línies de crèdit i l'import global màxim destinat a finançar-les i s'estableixen els terminis d'admissió de sol·licituds.  
  
Vist que a data 2 de novembre de 2018 no s'ha notificat als sol·licitants les resolucions de concessió de les ajudes corresponents a l'esmentada convocatòria per causes justificades i no imputables als beneficiaris de les subvencions.  
Considerant que en la base 10.4 de l'Ordre 25/2016 es fa una previsió expressa per a poder ampliar el termini de justificació o concedir-lo per a correccions de justificacions defectuoses, en els termes establits en la Llei general de subvencions i les seues normes de desplegament, sempre que el retard obeïsca a causes ben justificades en l'expedient i no imputables als beneficiaris de la subvenció.  
Atesa la competència per a resoldre el present expedient, actuant en exercici de la delegació establida en la base 6 de les que regulen aquestes ajudes, aprovades per l'Ordre 25/2016, de 21 de novembre (DOGV 23 de novembre), i de conformitat amb el que s'estableix en la base 10.4 de la mateixa ordre, és per tot això que resolc:  
  
Ampliar el termini de justificació de les subvencions destinades a la promoció, foment i difusió de l'economia social a la Comunitat Valenciana convocades mitjançant les resolucions de 27 de desembre de 2017, de 27 de setembre de 2018 i 22 d'octubre de 2018, que passa a finalitzar el pròxim 29 de novembre de 2018.  
  
Contra la present resolució, que esgota la via administrativa, pot interposar-se un recurs de reposició davant el mateix òrgan en el termini d'un mes a comptar des de l'endemà d'haver-se publicat, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé directament un recurs contenciós administratiu en el termini de dos mesos, comptats des de l'endemà de la seua publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que estableixen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que es puga interposar qualsevol altre recurs dels previstos en la vigent legislació.  
  
  
València, 5 de novembre de 2018.- El conseller d'Economia sostenible, Sectors Productius, Comerç i Treball, p. d. (DF 1a O 25/2016, 21.11.2016; DOGV 7923), el director general d'Economia, Emprenedoria i Cooperativisme: Francisco Álvarez Molina.